recursal/SuperWikiNEXT-32B huggingface dataset:
סולם גנבים בין ילדים
חיילים בצבא ארצות הברית משתמשים בסולם גנבים
**סולם גנבים** הוא פעולה של טיפוס אדם על כפות ידיו השלובות של אדם אחר מבלי להיעזר בציוד טיפוס.

מקור השם הוא ככל כנראה תרגום שאילה מהמילה הגרמנית "Räuberleiter"‏.

סולם גנבים נושא את שמו משום שגנבים יכולים להשתמש בו כדי לעבור מעל גדרות ולהגיע לחלונות מבלי לשאת איתם סולם או אמצעי טיפוס אחר. שיטת טיפוס זו משמשת גם בפעולות צבאיות ומשטרתיות.

טכניקת הטיפוס
-------------

תנוחת הגוף של האדם שמבצע את סולם הגנבים תהיה בדרך כלל זקופה וידיו שלובות ומושטות מטה בצמוד לגופו, זאת במטרה לשאת את משקל גופו של האדם המטפס במאמצי מתיחה ולחץ על השלד תוך הימנעות ממאמצי כפיפה משמעותיים שדורשים פעולת שרירים מאומצת. בזמן הטיפוס משולבות ומהודקות אצבעות הידיים זו אל זו כך שהחיכוך ביניהם מאפשר נשיאת משקל האדם המטפס בעיקר במאמצי מתיחה על "מדרך כפות הידיים" שנוצר ללא הפעלה מאומצת של שרירי האצבעות.

לאחר הטיפוס על "מדרך כפות הידיים" יכול המטפס להמשיך ולטפס עם רגלו השנייה על כתפו של מבצע הסולם.

סולם גנבים יתבצע בדרך כלל בצמוד לקיר או עצם מקובע אחר שאליו נצמד מבצע הסולם מאחר שבמהלך פעולת הטיפוס משתנה מרכז הכובד של השניים באופן שעלול להביא לאיבוד שווי משקל ולנפילה.

מאחר שביצוע סולם גנבים בתנוחת גוף זקופה אינו דורש מאמצי שריר רבים, אלא רק מאמצי מתיחה ולחץ של השלד, יכול אדם אחד לבצע ללא קושי סולם גנבים לקבוצה גדולה של אנשים שיטפסו באמצעותו בזה אחר זה.

במטרה להימנע משריטות או לכלוך כתוצאה מהמגע שבין נעל המטפס לכריות כף היד, ניתן להשתמש בכפפות.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סלם גנבים** |

הערות שוליים
------------

1. ↑  על הקשר בין גרמנית לעברית בבלוג דגש קל
2. ↑  גלעד מורג ונועם (דבול) דביר, תיעוד: שוטרים פורצים לבית ב"סולם גנבים", באתר ynet

סולם גנבים, חיילים מתנדבי היישוב בבאפס, 1941
**האיים הסאב-אנטארקטיים של ניו זילנד** (אנגלית **New Zealand Sub-Antarctic Islands** או **NZSAI**) הוא שם כולל לחמש קבוצות האיים הדרומיות ביותר השייכות לניו זילנד, והמוכרזות כאתר מורשת עולמית מאז שנת 1998 והם חלק מהאזור הסאב-אנטארקטי. שטחם הכולל של כל האיים הוא 764.58 קמ"ר והם שוכנים בין קווי הרוחב 47° ו-52° דרום.

האיים
-----

* איי סנארס (The Snares) או טין הקה (Tini Heke) במאורית - שוכנים במרחק של כ-200 ק"מ מדרום לאי הדרומי ומשתרעים על פני 3.28 קמ"ר.
* איי באונטי - קבוצה של 22 איונים וסלעיים כ-650 ק"מ מזרחית לאי הדרומי. שטחם הכולל של האיים הוא 1.3 קמ"ר.
* איי האנטיפודה - קבוצת איים בשטח כולל של 62 קמ"ר השוכנת כ-650 ק"מ דרומית-מזרחית לאי סטיוארט.
* איי אוקלנד - 7 איים בשטח כולל של 606 קמ"ר, מהם 510 קמ"ר באי אוקלנד שהוא האי הגדול בקבוצה זו ובכל האיים הסאב-אנטארקטיים של ניו זילנד. קבוצת האיים שוכנת במרחק של 465 ק"מ מדרום לאי הדרומי.
* איי קמפבל - שוכנים במרחק של 640 ק"מ מדרום לאי הדרומי ושטחם כ-115 קמ"ר.

לאיים הסאב-אנטארקטיים של ניו זילנד נתונים דומים לאלה של האי מקווארי השייך לאוסטרליה והמוכרז גם הוא כאתר מורשת עולמית מאז 1997.

גאוגרפיה
--------

האיים שוכנים על המדף היבשתי של רמת קמבל לאורך גבולה הדרומי של היבשת השקועה זילנדיה המקיפה את ניו זילנד. יבשת זו שקעה לאחר שנפרדה מאנטארקטיקה לפני 130 עד 85 מיליון שנה ומאוסטרליה לפני 85 עד 60 מיליוני שנים. האקלים באזור ימי, קריר ולח ומתאפיין ברוחות מערביות חזקות ובמיעוט שעות שמש. 

כל האיים שייכים לממשלת ניו זילנד ומוגדרים כשמורות טבע. חופיהם כפופים לתקנות פיקוח על הדייג, למעט מי הים סביב איי אוקלנד שמשמשים כאזור מוגן ליונקים ימיים. השטח המוכרז על ידי ארגון אונסק"ו כולל רצועה בארוחב של 12 מייל ימי סביב כל אחת מקבוצות האיים. עד שנת 1995 אוישה תחנת מחקר על האי קמפבל, אך מאז כל האיים, ללא יוצא מן הכלל, אינם מיושבים. 

בתחומי האיים 233 מיני צמחים וסקולאריים, מהם שישה אנדמיים ושלושים מוגדרים כנדירים. מאפיין ייחודי לאיים הם עשבי הענק (Megaherb), פרחי בר רב-שנתיים גדולים, המתאפיינים בעלים ענקיים ובפריחה צבעונית במיוחד. האיים עשירים בעופות ימיים ובפינגווינים המקננים בשטחם. בסך הכול מצויים באיים 120 מיני ציפורים, מהם 40 הם עופות ימיים, ובכלל זה עשרה מ-24 מיני האלבטרוס המוכרים. יונקים ימיים באיים כוללים את האובלנה הדרומית ואת אריה ים הניו זילנדי.

ראו גם
------

* מקווארי

קישורים חיצוניים
----------------

ויקישיתוף מדיה וקבצים בנושא **האיים הסאב-אנטארקטיים של ניו זילנד** בוויקישיתוף
* האיים באתר מחלקת השימור (DOC)

| Flag of New ZealandFlag of New Zealand סמל אונסק"וסמל אונסק"ו אתרי מורשת עולמית בניו זילנד |
| --- |
| 

|  |
| --- |
| **האיים הסאב-אנטארקטיים של ניו זילנד**: איי סנארס, איי באונטי, איי האנטיפודה, איי אוקלנד ואיי קמפבל**הפארק הלאומי טונגרירו****טה ואהיפוונמו**: הפארק הלאומי וסטלנד טאי פאוטיני, הפארק הלאומי פיורדלנד, הפארק הלאומי אאורקי/הר קוק והפארק הלאומי הר אספיירינג |

 |
**היגרומטר** או **מד לחות**, הוא מכשיר מדידה המיועד למדוד את כמות הלחות הנמצאת באוויר ביחס לאוויר יבש.

היגרומטר
היגרומטר ידנימודל פשוט של היגרומטר ידוע בתור פסיכרומטר והוא בנוי משני תרמומטרים: אחד מודד את טמפרטורת האוויר היבש והשני עטוף בפתיל שקצהו התחתון טבול במים למדידת הטמפרטורה הלחה (השם - גולה לחה, נובע מכך שקצהו טבול במים). אידוי מהגולה הלחה מוריד את הטמפרטורה (על פי קלאוזיוס קלפירון), כך שתרמומטר הגולה הלחה בדרך כלל מראה טמפרטורה נמוכה יותר מאשר זו המודדת את טמפרטורת האוויר היבש. כאשר טמפרטורת האוויר נמוכה מטמפרטורת הקיפאון, הגולה הלחה מתכסה שכבה דקה ומבודדת של קרח. במצב זה ייתכן שהטמפרטורה הלחה תהיה גבוהה יותר מהטמפרטורה היבשה.

בעזרת הטמפרטורות היבשה והלחה שתימדד, אפשר לחשב את נקודת הטל ואת הלחות היחסית באוויר בעזרת דיאגרמה תרמודינמית או באמצעות חישוב מנוסחאות.

היגרומטר נקודת הטל
------------------

נקודת הטל היא הטמפרטורה אליה יש לקרר את האוויר בתהליך איזובארי על מנת להגיע לרוויה. קירור נוסף יתחיל תהליך של התעבות. היגרומטר מסוג זה בנוי מזכוכית שיש שליטה על הטמפרטורה שלה. לרוב תקורר יותר מטמפרטורת הסביבה והטמפרטורה שממנה מתחילה התעבות תהיה טמפרטורת נקודת הטל.

ראו גם
------

* טמפרטורה וירטואלית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **היגרומטר** |
| ויקישיתוף תמונות ומדיה בוויקישיתוף: **היגרומטר** |

* היגרומטר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533729205171
* BnF: cb11958222p (data)
* GND: 4120468-2
* LCCN: sh85063536
* NDL: 00571287

 |
בתורת המשחקים, **קוֹוַרְיַאנְטִיּוּת תחת הזזות** היא תכונה המתארת מושגי פתרון של משחקים בצורה קואליציונית ומשחקים בצורה אסטרטגית. התכונה אומרת כי אם משחק ראשון מתקבל ממשחק שני על ידי ביצוע הזזה, אז פתרון המשחק הראשון שווה לפתרון המשחק השני לאחר שנפעיל עליו אותה הזזה. 
קווריאנטיות תחת הזזות מתקיימת עבור הפתרונות של הליבה, ערך שפלי, קבוצות מיקוח, הגרעינון והגרעין במשחקים השיתופיים. ועבור שיווי משקל נאש ושיווי משקל מתואם במשחקים הלא שיתופיים.

הגדרה פורמלית
-------------

### הזזה

**הזזה** של פונקציה כלשהי {\displaystyle p:X\rightarrow \mathbb {R} } היא **הפונקציה**
{\displaystyle g:X\rightarrow \mathbb {R} } המקיימת {\displaystyle g(x)=p(x)+\beta ,\forall ~x\in X} עבור מספר ממשי \beta .

### קווריאנטיות תחת הזזות (משחק מיקוח)

פתרון f של **משחקי מיקוח** מקיים קווריאנטיות תחת הזזות: אם לכל משחקי מיקוח מהצורה {\displaystyle (S,d)\in F\_{0}}
({\displaystyle F\_{0}} הוא סוג של משחק מיקוח עבורו ניתן למצוא פתרון),
ולכל וקטור {\displaystyle b=(b\_{1},b\_{2})\in R^{2}} מתקיים כי {\displaystyle \,f(S+b,d+b)=f(S,d)+b=(f\_{1}(S,d)+b\_{1},f\_{2}(S,d)+b\_{2})} .

### במשחק בצורה קואליציונית

עקרון הקווריאנטיות תחת הזזות מופיע כחלק מעקרון שקילות אסטרטגית עבור משחקים בצורה קואליציונית עם תשלומי צד.

פתרון \phi  למשחק בצורה קואליציונית עם תשלומי צד מקיים שקילות אסטרטגית אם לכל משחק
{\displaystyle \left(N;v\right)}, לכל וקטור {\displaystyle b\in R^{N}} ולכל שחקן {\displaystyle i\in N} מתקיים: {\displaystyle \phi \_{i}(N;v+b)=\phi \_{i}(N;v)+b\_{i}}.

### במשחק בצורה אסטרטגית

במשחק בצורה אסטרטגית מושגי הפתרונות של שיווי משקל נאש ושיווי המשקל המתואם מקיימים קווריאנטיות תחת הזזות, עבור כל שחקן i במשחק, באופן הדומה לזה שהוצג במשחקי מיקוח ובמשחקים בצורה קואליציונית.

תועלת ויחידות כסף
-----------------

כאשר בעיית המיקוח מוצגת **ביחידות תועלת**, זו דרישה סבירה שפתרונה יהיה קווריאנטי תחת הזזות. אבל אם הבעיה מוצגת **ביחידות כסף**, הפתרון לא בהכרח קווריאנטי תחת הזזות, שכן לעיתים כמות הכסף שיש בידי שחקן מסוים יכולה להשפיע על כמות הכסף הנוספת עליה מתמקחים. אם הכמות עליה מתמקחים היא משמעותית מאוד עבור שחקן ביחס ליתר רכושו, אז ייתכן מאוד שהוא ידרוש חלק גדול יותר מכמות המיקוח, ופחות יותר אם אין היא כה חשובה לו. לכן במקרה זה צריך להעתיק את ההסתכלות מכמות הכסף **ליחידות תועלת** מהכסף עבור השחקנים.

ראו גם
------

* קווריאנטיות לטרנספורמציות אפיניות חיוביות
* משחקי מיקוח

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
**היפורתודוס ספטמפסכיאטוס** (שם מדעי: ***Hyporthodus septemfasciatus***) הוא מין של דג גרם ממשפחת הדקריים ותת-משפחת הדקרים, המצוי בטבע במזרח האוקיינוס השקט שלחופי סין, הונג קונג, טאיוואן, קוריאה ויפן וייתכן שאף במערב אוסטרליה כשתצפיות מאזורים מערביים יותר נובעים מטעות בזיהוי. הוא שייך לסוג היפורתודוס אך חלק מהחוקרים רואים בו בן לסוג דקר.

מין זה יכול להגיע לאורך 155 ס"מ ולמשקל של 62.8 ק"ג אך לרוב אינו עולה על אורך של 1 מטר. הוא בעל גוף עגלגל עם גוף חום ועליו פסים כהים לאורכו, הראש רחב עם לסתות גדולות ובולטות המותאמות לבליעת טרף גדול והסנפירים קצרים אך רחבים ומעוגלים בצורתם. הסנפירים כהים יחסית בקצוות.

הוא מצוי לאורך מזרח האוקיינוס השקט סביב שוניות אלמוגים בעומק של 5 עד 30 מטרים ומחפש מזון של דגים אחרים וסרטנים. לאורך חופי יפן המין נידוג למאכל במגוון מאכלים של המטבח היפני. למרות זאת האוכלוסיות שלו אינם בסכנת הכחדה.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* NCBI
* GBIF
 |

הערות שוליים
------------

1. ↑  היפורתודוס ספטמפסכיאטוס באתר הרשימה האדומה של IUCN
**PHP-Nuke** היא מערכת ניהול תוכן (באנגלית Content Management System או בקיצור CMS) המאפשרת ליצור פורטלי אינטרנט. המערכת מופצת על-פי הרישיון הציבורי הכללי של גנו ונחשבת פשוטה לשימוש והתקנה.

מבנה המערכת
-----------

**PHP-Nuke** מורכבת מארבעה חלקים עיקריים[דרוש מקור]:

1. בסיס המערכת - המנוע אשר מפעיל את כל החלקים ומאחד אותם למערכת אחת שלמה.
2. מודולים (אפשרויות/תוספות) - מנועים חיצוניים שנבנו כדי לשפר את חוויית המשתמש ולהוסיף אפשרויות שהמשתמש מעוניין בהן.
3. בלוקים - תפריטים צדדיים אשר ניתנים להורדה חיצונית, המאפשרים לשפר את נוחות השימוש במערכת.
4. ערכת עיצוב/סקין - אפשרות חיצונית להכנה ידנית והורדה של עיצובים אשר ניתנים לבחירת המשתמש.

מבין המודולים הקיימים במערכת, העיקריים והנפוצים הם: מערכת הפורומים המבוססת phpBB, מערכת כתבות, מערכת הורדות מתקדמת, מערכת סקרים, מערכת סיקורים, מערכת משתמשים (המאפשרת הרשמה לאתר וכו'). המערכת נבנתה בשפת PHP ומחייבת שימוש בבסיס נתונים מסוג SQL. 

המערכת מאפשרת בין השאר הגבלת תוכן לצורך סינון ועריכה של תכנים. 

בישראל קיימות מספר קהילות המספקות תמיכה למערכת.

קישורים חיצוניים
----------------

* 

* אתר האינטרנט הרשמי של PHP-Nuke
ארבעת המינים כשהם מאוגדים יחדיו זהו הידור מצווה.
**הידור מצווה** הוא עיקרון הלכתי הקובע כי יש לקיים מצווה באופן נאה ומהודר. במקרים בהם קיום המצווה דורש גם תשמישי מצווה וקדושה, הרי שלפי עיקרון זה יש להקפיד על חפצים משובחים.

הרעיון של הידור מצווה מופיע כבר בדברי התנאים, אולם המונח "הידור מצווה" מופיע בתלמוד רק בדברי סתם תלמוד (כלומר, ללא הבאת התנא או האמורא ששנה את המימרא), המיוחס לסוף תקופת האמוראים.

מקור הדין ומהותו
----------------

מקור הדין כאמור, מופיע בדברי התלמוד במסכת שבת, כדרשה על אחד מפסוקי שירת הים: 

> 
> ""זה אלי ואנווהו" (שמות טו, ב), התנאה לפניו במצוות, עשֵה לפניו סוכה נאה ולולב נאה ושופר נאה, ציצית נאה, ספר תורה נאה וכתוב בו לשמו בדיו נאה, בקולמוס נאה, בלבלר אומן וכורכו בשיראין נאין"
> 
> 
> 
> — מסכת שבת, דף קל"ג, עמוד ב'
>

פרטי הדין
---------

בפוסקים נחלקו בגדר חיוב ההידור, יש הסברים כי הוא חיוב מדאורייתא, ויש הסוברים שדין זה הוא מדרבנן.

לדעת רש"י הטעם שהמשנה פסלה לולב יבש לנטילה הוא מטעם דין הידור, בתוספות העירו והכיחו שדין הידור הוא רק לכתחילה, ואין לפסול את הלולב עקב כך. באחרונים האריכו לבאר את דעת רש"י.

בתלמוד מבואר שאדם חייב להוציא לצורך קיום המצווה בהידור עד שליש מעלות המצווה ללא ההידור, אך נשארו בספק האם יש לחשב שליש זה מ'עלות האתרוג' קודם ההידור, (=מלגיו), או שהכוונה לשליש יחד עם הוצאת ההידור (=מלבר). לדוגמה, אם אתרוג פשוט עולה 60 שקלים, האם יש להוסיף 20 שקל שהם שליש מ-60, או שחייב להוסיף 30 שקלים, שיחד עם ה-60 יהוו שליש מ-90. הספק לא הוכרע בתלמוד, ויש מהראשונים שנקטו להחמיר ויש שנקטו להקל.

יישום
-----

למעשה הדין חל על כל המצוות אבל ישנם פרטים שנאמרו במפורש כגון: סוכה נאה, לולב (ואתרוג) נאה, שופר נאה, ציצית נאה, ספר תורה נאה, שכתוב בדיו נאה, בקולמוס נאה, בלבלר אומן וכרוך בבגדים נאים" (שבת קלג:). וכן איגוד ארבעת המינים, על אף שנפסק להלכה כדעת חכמים שאין חובה לאגוד (-לולב אין צריך אגד), אך יש לאוגדו מדין 'זה אלי ואנוהו'.

### דוגמאות

* אין ליטול בארבעת המינים בסוכות אתרוג ששיעורו מינימלי (כביצה), אלא יש ליטול אתרוג הגדול בשליש מגודל ביצה משום "הידור מצווה".
* ישנם הנוהגים להסב במשך כל ליל הסדר משום "הידור מצווה".
* לפנים משורת הדין נחשב אף הוא כהידור מצווה.
* אף על פי שכל השמנים כשרים לנר חנוכה, "מצווה מן המובחר" להשתמש בשמן זית ולכן המהדרים מקפידים על כך.
* על אף שיוצאים בשמיעת ברכה מאחר, מדין שומע כעונה, כתבו בעלי התוספות שכששומע בעצמו נחשב הדבר כהידור מצווה.

בפוסקים דנו האם יש חיוב להדר בקניית קופסת אתרוג וחנוכיה, כפי שיש להדר בשופר נאה, או שאין לדמותם.

קישורים חיצוניים
----------------

* הרב יעקב אריאל, כיצד מהדרין? בתוך שו"ת באוהלה של תורה כרך ה', מאמרים סימן ה', בהוצאת מכון התורה והארץ תשס"ט. ובאתר.

הערות שוליים
------------

1. ↑  שמא יהודה פרידמן, המהדרין מן המהדרין, לשוננו, אדר ב', תשס"ה, עמ' 156
2. ↑  תלמוד בבלי, מסכת בבא קמא, דף ט', עמוד ב'
3. ↑  ראו פירוש הרא"ש שם.
4. ↑  יש שכתבו שמחלוקת זו מבוססת על מחלוקת עקרונית, האם דין הידור הוא מהתורה, ואזי יש לנהוג בספקו כפי הכלל ספק דאורייתא לחומרא, או שחובותו מדרבנן ודינו כדין ספק דרבנן לקולא.
נהר ה**אלַזַני** (בגאורגית: **ალაზანი**, באזרית: **Qanıx**) הוא נהר שזורם לרוחב הרי הקווקז.

האלזני הוא היובל העיקרי של נהר הקורה שבמערב גאורגיה, ונמשך לאורך 351 ק"מ. חלק מנתיבו מהווה את קו הגבול בין גאורגיה לאזרבייג'ן, לפני שהוא נפגש עם נהר הקורה במאגר מינגצ'וויר שליד העיר מינגצ'וויר שבאזרבייג'ן.

מקור הנהר בהרי הקווקז הגדול בהתמזגות שבין שני נהרות קטנים מדרום לרכס ההרים המרכזי של הקווקז. בתחילה הוא זורם מנפת אחמטה דרומה, לאחר מכן דרך עמק אלזני הפורה שבמחוז קאחתי לכיוון דרום-מזרח. זהו גם מרכז תעשיית יין גאורגית. לאחר מכן עובר במישור גארה-קאחתי, ולאחר מכן כובר ברכס ההרים ציווי גומבורי שבגאורגיה. במשך מאות בשנים, זה היה השער העיקרי לפולשים הפרסים. בצידו האזרי נמצא את אפיק אלזני, כאשר בחלק אחד הוא עובר בשפלת אלזני-אוריצ'אי ובחלק האחרון במדרונות הדרומיים של הרי הקווקז הגדול.

האלזני מתייבש במשך החורף, אבל בסוף האביב, שלג שנמס על ההרים זורם לנהר, זרימה שגורמת בדרך כלל לשיטפון. מימי הנהר משמשים להשקיה ולשתייה בעיקר. בשנות ה-90, משקיעים סינים בנו תחנת כוח הידרואלקטרית, שהשתמשו בזרימה החזקה של האלזני. הנהר הוא גם אתר תיירות פופולרי בקרב שוחרי הרפטינג.

זיהום קל של הנהר נובע מחומר ביולוגי של שפכים מערי האזור, וכן גם מהאזורים החקלאיים. בנפות: ע'וורלי ולגודחי, איכות המים נחשבת לנמוכה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תמונות אלזני** |
**אלחובו** (בבולגרית: **Елхово**) היא עיר בדרום מזרחה של בולגריה, השנייה בגודלה מבחינת כמות האוכלוסין במחוז ימבול וממוקמת כ-339 ק"מ מהבירה סופיה, 38 ק"מ מבירת המחוז ימבול ושוכנת על גדות הנהר טונדז'ה.

היסטוריה
--------

ראשית התיישבות אנושית פזורה באזור מתוארכת לתקופת האבן החדשה. התיישבות מאורגנת מתוארכת למאה ה-5 לפנה"ס, עידן הממלכה התראקית. ב-72 לפנה"ס נכבש האזור על ידי הרפובליקה הרומית ובסמוך למיקומה המודרני של העיר הוקם יישוב בשם **אוֹרוּדִיקָה אָד בּוּרְגוּם**. לאחר הפיצול באימפריה הרומית עבר היישוב לשליטת האימפריה הביזנטית ובמהלך המאה ה-7 התיישבו באזור שבטים סלאבים אשר הקימו כפר במקום והעניקו לו את השם **יאניצה**. בתקופת שלטונו של החאן קרום עבר היישוב לשליטת האימפריה הבולגרית הראשונה. ב-1373 נכבש האזור על ידי צבא האימפריה העות'מאנית והוא נותר באחיזתה עד ה-21 בינואר 1878, עת נכבש בידי צבא האימפריה הרוסית, באחד מקרבות המלחמה העות'מאנית-רוסית (1877–1878). לאחר המלחמה ומתוקף סיכומי קונגרס ברלין צורף היישוב למחוז העות'מאני האוטונומי רומליה המזרחית וב-1885 אוחד עם נסיכות בולגריה.

כלכלה ותחבורה
-------------

העיר ממוקמת בסמיכות למרבץ הליגניט השני בגודלו בבולגריה אשר עתודותיו מוערכים בכ-600 מיליון טונות וחלק מבני העיר מועסקים בכרייתו. באלחובו מספר מחלבות אשר מוצרי החלב המיוצרים בהן נודעים ברחבי המדינה. לאחר פתיחת מעבר גבול נוסף למעבר סחורות בין בולגריה לטורקיה ליד הכפר לסובו הסמוך, חוברה העיר לכביש המהיר "חוצה תראקיה". באלחובו תחנת רכבת אחת המשמשת לתעבורת סחורות לעיר ימבול. מ-2002 הופסקה תעבורת הנוסעים ברכבות והיא מתבצעת בתחבורה ציבורית, בעיקר בקווי אוטובוס.

אקלים
-----

באלחובו שורר אקלים ממוזג מתון. הטמפרטורה השנתית הממוצעת היא 12oc וערכי הקיצון הממוצעים נעים מ-0oc בינואר ועד 23oc ביולי. כמות המשקעים השנתית נעה בין 500 – 750 מילימטרים והחודש הגשום בשנה הוא יוני.

קישורים חיצוניים
----------------

ויקישיתוף מדיה וקבצים בנושא **העיר אלחובו** בוויקישיתוף
* 

* אתר האינטרנט הרשמי של אלחובו

הערות שוליים
------------

1. ↑  אלחובו-סקירה היסטורית, באתר הרשות המקומית אלחובו (בבולגרית).
2. ↑  אלחובו- תשתית תחבורתית, באתר bulgaria.domino.bg (באנגלית).
3. ↑  האקלים באלחובו, באתר bulgaria.domino.bg (באנגלית).

| **רשויות מקומיות וערי מחוז ימבול שבבולגריה** |
| --- |
| 

|  |  |
| --- | --- |
| ימבול • אלחובו • בוליארובו • סטראלדז'ה • טונדז'ה | מחוז ימבול |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562298805171
* LCCN: n85354395
* VIAF: 150173704
* WorldCat (עם VIAF): 150173704

 |
**אליזבת "אלזה" יוהאנה מרתה מון זון-רתל** (בגרמנית: **Elisabeth "Else" Johanna Martha Maria Sohn-Rethel**‏; 14 במרץ 1853 – 22 בינואר 1933) הייתה ציירת וזמרת גרמנייה, פעילה ברבע האחרון של המאה ה-19.

ביוגרפיה
--------

אליזבת יוהאנה מרתה מריה רתל נולדה ב-14 במרץ 1853 ברומא, איטליה למשפחה יהודית גרמנית מהמעמד הגבוה. אמה הייתה מארי אליזבת הנרייטה פיליפינה גרהל ואביה היה צייר ההיסטוריה, אלפרד רתל. היא הייתה צאצאית מצד אמהּ ממשפחת אופנהיים האצילית, סבהּ הגדול היה הבנקאי מרטין וילהלם אופנהיים. סבהּ מצד אמהּ היה צייר הדיוקנאות והמיניאטורות אוגוסט גרהל (גר'). זון-רטל גודלה על ידי אמה וסבה וסבתה מצד אמה בווילה רוזה (בדרזדן) בגלל בעיות בריאות הנפש של אביה.

בשנת 1873 התחתנה עם הצייר קרל רודולף זון בכנסיית לושוויץ בדרזדן. לאחר הנישואין היא עברה לדיסלדורף, שם התגוררה משפחת בעלה. בין השנים 1860 ו-1900, היא אימצה את מקצוע השירה מכיוון שהם היו זקוקים להכנסה רבה יותר, וכתוצאה מכך היא התקבלה בברכה לחברה הגבוהה בדיסלדורף ולעיתים קרובות הייתה מופיעה בסלונים ובמפגשים חברתיים אחרים.

ב־8 בפברואר 1875 ילדה זון-רתל את בנה הבכור, אלפרד זון-רתל. ילדיה האחרים כללו את אוטו זון-רתל (1877–1949), קרלי זון-רתל (1882–1966) ומירה זון-רטל הייזר (1884–1974). שלושת הבנים הפכו לציירים ובתה התחתנה עם הצייר ורנר הייזר.

בשנת 1928 כתבה זון-רטל את זיכרונותיה, שלימים נערכה ופורסמו כספר בשנת 2016.

זון-רתל נפטרה ב־22 בינואר 1933 בביתה בדיסלדורף, כמה ימים לפני שאדולף היטלר תפס את השלטון.

היא נקברה בבית העלמין נורדפרידהוף בדיסלדורף.

גלריה
-----

* אלזה וסבתה אליזבת רהל לבית אופנהיים אלזה וסבתה אליזבת רהל לבית אופנהיים
* משפחת זון-רתל, 1900.אלזה, למטה באמצע; מימינה בעלה קרלמשפחת זון-רתל, 1900.  
אלזה, למטה באמצע; מימינה בעלה קרל
* קברי משפחת זון-רתל וילדיהםקברי משפחת זון-רתל וילדיהם
* תוכנית קונצרט באך, 1878, בהשתתפות אלזה זון-רתלתוכנית קונצרט באך, 1878, בהשתתפות אלזה זון-רתל

קישורים חיצוניים
----------------

ויקישיתוף מדיה וקבצים בנושא **אלזה זון-רתל** בוויקישיתוף
* אלזה זון-רתל, באתר "Find a Grave" (באנגלית)

הערות שוליים
------------

1. ↑  Lebenserinnerungen von Else Sohn-Rethel - Ein lebendiges und charmantes Epochenbild, Deutschlandfunk (ב־)
2. ↑  Else Sohn-Rethels Memoiren: Das turbulente Leben einer Künstlergattin | radioTexte | Kultur | Bayern 2 | Radio | BR.de, web.archive.org, ‏2016-08-18
3. ↑  A. F. Galerie, Paul Mahlberg, **Beitr?ge zur Kunst des XIX. Jahrhunderts und unserer Zeit**, Рипол Классик, 2012-12-18, מסת"ב 978-5-87969-354-6. (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574170305171
* BnF: cb17063294t (data)
* GND: 117452947
* LCCN: no2016130756
* SUDOC: 197044913
* VIAF: 3248877
* WorldCat: lccn-no2016130756

 |
**היפופוטם לאלומנה** (שם מדעי: *Hippopotamus laloumena*) הוא מין של יונק נכחד מהסוג היפופוטם, אשר חי במשך ההולוקן במדגסקר והוא אחד משלושה מינים המכונים היפופוטם מלגשי, אף שלא ברור טיב הקשר ביניהם.

תיאור
-----

היפופוטם זה התגלה בשנת 1990 בידי זוג חוקרים במדגסקר. לאחר שהיו ידועים רק 2 היפופוטמים מלגשים: היפופוטם מלגשי גמדי והיפופוטם מלגשי ננסי תואר מין חדש בשם **היפופוטם לאלומנה** ("לאלומנה" הוא כינוי מלגשי להיפופוטם). ידוע עליו מעט מאוד שכן הוא זוהה על בסיס עצמות לסת וגפיים תחתונות בלבד במאובנים שבורים יחסית, אשר נמצאו באתר בלו סור מר (אנ') ליד מאנאניארי בחוף המזרחי של מדגסקר (במחוז פיאנארנצוה). ככל הנראה היפופוטם לאלומנה היה מין הדומה מאוד להיפופוטם המודרני אך קטן ממנו במעט.

המין נכחד יחד עם קרוביו לפני כ-1,000 שנים כשרוב הראיות מצביעות על ציד והכחדה בידי האדם. ישנה מחלוקת בין החוקרים על טיב הראיות, מאחר שייתכן שחלק מהעצמות היו של היפופוטם מצוי, אשר הובאו בידי מהגרים מאפריקה. אולם באתר בלו סור מר נראה שההיפופוטם נעלם לאחרונה ב-1976 בלבד.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* GBIF
 |
**היפות והאמיצות** הייתה תוכנית רדיו סאטירית ששודרה ב"רדיו תל אביב" בשנים 2000-1997.

שם התוכנית הייתה אנטיתזה לתוכנית הטלוויזיה "היפים והאמיצים" ששודרה באותו זמן בטלוויזיה.

לתוכנית רדיו זו היו 3 עונות שידור.
עונתה הראשונה שודרה מסוף שנת 1997 בהנחיית מיכל ניב ותמר מרום בשעות 09:00 עד 11:00 (לאחר התוכנית "לחמניות" בהגשת מרב מיכאלי). 

בעונתה השנייה בספטמבר 1998 החליפה עינב גלילי את תמר מרום.

עונתה האחרונה של התוכנית מספטמבר 1999 שודרה בשעה 16:00 עד 18:00 להגברת נתוני השמיעה בתוכנית.

התוכנית הסאטירית הייתה דיאלוג בין שתי המנחות בשפה פוסט-פמיניסטית תוך שימוש במילים ייחודיות כגון "מוסית", "מרפסת" וכדומה.
התוכנית הייתה פופולרית ואף היה משא ומתן להעבירה לטלוויזיה.

בתוכנית היו פינות קבועות בהם השתתפו מרב מיכאל, וארז טל, מירי חנוך ושרי אנסקי.

התוכנית האחרונה שודרה ב-20 בינואר 2000, יום לפני התאבדותה של השדרנית מיכל ניב.

במלאת שנתיים למותה של מיכל ניב הושמעו ברדיו תל אביב בסוף כל שעה קטע ארכיון מתוך התוכנית "היפות והאמיצות".

קישורים חיצוניים
----------------

* "היפות והאמיצות", במיזם "אישים" לתיעוד היצירה הישראלית

הערות שוליים
------------

1. ↑  מערכת וואלה! NEWS‏, שנתיים למותה של מיכל ניב, באתר וואלה!‏, 20 בינואר 2002
יואכים רומוהר עם דרגות אוברפיהרר
**אוברפיהרר** (בגרמנית: **Oberführer**, מילולית: "מנהיג בכיר") הייתה דרגה צבאית של המפלגה הנאצית (NSDAP) משנת 1921.

היסטוריה
--------

אוברפיהרר היה בדרך כלל חבר המפלגה שהיה אחראי על קבוצת יחידות צבאיות באזור גאוגרפי מסוים. בין השנים 1921 עד 1925, הביטוי אוברפיהרר שימש כתואר ביחידות אס אה (SA), אולם בשנת 1926 הוא הפך לדרגה ב-SA.

אוברפיהרר הייתה גם דרגה באס אס (עוד בשלב שבו הוא היה יחידה של האס אה), שנוצרה ב-1925 בשם גאופיהרר, כדרגה עבור קציני אס אס שהיו אחראים על יחידה בתחומי גאו ברחבי גרמניה. בשנת 1928 שונתה הדרגה לאוברפיהרר, וניתנה למפקדי היחידות הבכירות באס אס. בשנת 1930 האס אס אורגן מחדש, ונוצרו יחידות "גרופן" ו"בריגדות", ואוברפיהרר הפכה לדרגה הנמוכה מדרגת בריגדפיהרר.

בשנת 1938, בעקבות הקמת יחידות הוואפן אס אס, הושוותה דרגת בריגדפיהרר לדרגת גנרל מיור, בעוד דרגת שטנדרטנפיהרר הושוותה לדרגת אוברסט, ואילו דרגת אוברפיהרר הושוותה לדרגת קולונל בכיר, וכך היא הוגדרה על ידי חלק מההיסטוריונים, בעוד אחרים השוו את הדרגה לדרגת בריגדיר בצבא הבריטי.

סימני הדרגה
-----------

טלאי הצווארון של אוברפיהרר כלל בתחילה שני עלי אלונים, יחד עם דרגות כתף של גנרל, אולם בהמשך הם החלו לשאת דרגות כתף של אוברסט.

* סמל הדרגה - תג כתףסמל הדרגה - תג כתף
* סמל הדרגה - תג כתף (ביחידות הרפואה)סמל הדרגה - תג כתף (ביחידות הרפואה)
* סמל הדרגה - תג צווארוןסמל הדרגה - תג צווארון
* סמל הדרגה - תג שרוולסמל הדרגה - תג שרוול

|  |  |  |
| --- | --- | --- |
| דרגה זוטרה**שטנדרטנפיהרר** | **דרגות האס אס** ו**דרגות האס אה****אוברפיהרר** | דרגה בכירה**בריגדפיהרר** |

קישורים חיצוניים
----------------

ויקישיתוף מדיה וקבצים בנושא **אוברפיהרר** בוויקישיתוף

הערות שוליים
------------

1. 1 2  McNab (II) 2009, p. 15.
2. ↑  McNab 2009, pp. 29, 30.
3. ↑  Yerger 1997, p. 235.
4. ↑  Miller 2006, p. 521.
5. ↑  McNab 2009, p. 186.
6. ↑  Flaherty 2004, p. 148.
שלד של היפופוטם מלגשי גמדי.
**היפופוטם מלגשי גמדי** (שם מדעי: *Hippopotamus lemerlei*) הוא מין של יונק נכחד מהסוג היפופוטם, אשר חי במשך ההולוקן במדגסקר והוא אחד משלושה מינים המכונים היפופוטם מלגשי, אף שלא ברור טיב הקשר ביניהם. מאחר שמין זה הגיע לגודלו כנראה באמצעות תהליך מגמד, השם נפוץ שלו הוא "היפופוטם מלגשי גמדי", אם כי מונח זה לפעמים משמש כשם מושאל עבור כלל ההיפופוטמים המלגשים. עצמותיו של המין מתוארכות באמצעות פחמן דו-חמצני כ-1,000 שנים לפני זמננו.

תיאור
-----

למרות היחסים הקרובים עם ההיפופוטם המצוי, ההיפופוטם המלגשי הגמדי היה קטן ממנו בצורה ניכרת - בערך בגודל של ההיפו הגמדי החי במערב אפריקה. דגימות גדולות של מין זה היו באורך 2 מטר ובגובה של 70 ס"מ. אבותיהם של היפופוטמים אלו, אולי היו מלכתחילה בגודל מלא בדומה למין היבשתי עד שהתכווצו בתהליך של גמדות איים, אולי כדי להתמודד עם רעב יותר ביעילות. תהליך מגמד דומה התרחש אצל היפופוטמים באיים ים תיכונים רבים כדוגמת היפופוטם כרתים גמדי והיפופוטם קפריסאי גמדי.

עצמותיו של ההיפופוטם התגלו בעיקר בנהרות מים מתוקים ובאגמים של מערב מדגסקר דבר המצביע על אורח חיים אמפיבי המותאם למערכות אקולוגיות מימיות דומה מאוד לזה של ההיפופוטם המצוי המודרני החי באפריקה. על פי הגולגולת, העיניים של מין זה היו ממוקמות גבוה למדי באזור הראש על מנת להקל עליו לראות כאשר הוא מוציא חלק קטן מראשו מחוץ למים. הגולגולת דמתה גם בדברים נוספים להיפופוטם המצוי ונראה שבהתחשב בפתיחת הלוע ומבנה השיניים הוא ניזון על דשא רענן כקרובו, אך צוין שיש אצלו דו-צורתיות זוויגית בולטת יותר מאשר המין האפריקני.

המין נכחד יחד עם קרוביו לפני כ-1,000 שנים כשרוב הראיות מצביעות על ציד והכחדה בידי האדם.

קישורים חיצוניים
----------------

ויקישיתוף מדיה וקבצים בנושא **היפופוטם מלגשי גמדי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* GBIF
 |



1. ↑  היפופוטם מלגשי גמדי באתר הרשימה האדומה של IUCN
**פטריק נסמית'** (באנגלית: **Patrick Nasmyth**;‏ 7 בינואר 1787 – 17 באוגוסט 1831) היה צייר נוף סקוטי. הוא היה בנו הבכור של האמן אלכסנדר נסמית'.

ביוגרפיה
--------

פטריק היה אחד מאחד עשר ילדיהם של ברברה ואלכסנדר נסמית' מאדינבורו. שש אחיותיו - ג'יין, ברברה, מרגרט, אליזבת, אן ושרלוט - היו אמניות בולטות בעוד שאחיו הצעיר, ג'יימס, היה מהנדס חשוב שהמציא את פטיש הקיטור.

פטריק נסמית' נולד באדינבורו ונקרא על שמו של פטרונו של אביו, פטריק מילר. הוא פיתח זיקה לאמנות בגיל צעיר. הוא ואחיו קיבלו כולם שיעורי אמנות. אביו היה להוט לראות שהם עצמאיים. כנער פטריק איבד את יכולת השימוש בידו הימנית בעקבות תאונה, מה שאילץ אותו ללמוד לצייר בשמאלו. הוא גם איבד את רוב שמיעתו בגלל מחלה.

חלק גדול מעבודותיו של נסמית, שאינו מתוארך, מתאר את מולדתו סקוטלנד, אותה המשיך לצייר גם לאחר שעבר ללונדון ב-1810. כמו אביו, הוא הושפע מאוד מהמאסטרים ההולנדיים של המאה ה-17, במיוחד מיינדרט, שהוצגו בלונדון.

פטריק' נפטר מדלקת ריאות, שבהם לקה זמן קצר לאחר שצייר סצנה מחוץ ללונדון.

גלריה
-----

* חווה ליד הנהרחווה ליד הנהר
* נוף של מרעהנוף של מרעה
* נוף באנגליהנוף באנגליה

קישורים חיצוניים
----------------

ויקישיתוף מדיה וקבצים בנושא **פטריק נסמית'** בוויקישיתוף

הערות שוליים
------------

1. ↑  J. C. B. Cooksey, ‘Nasmyth family (per. 1788–1884)’, Oxford Dictionary of National Biography, Oxford University Press, 2004 accessed 14 May 2017
2. ↑  Nasmyth, James (2004). *James Nasmyth Engineer An Autobiography* London, Kessinger,

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 13596
* GND: 103798966X
* ISNI: 0000 0001 0999 9867
* LCCN: no2009186364
* NGV: 1138
* NKC: xx0132214
* RKD: 58889
* ULAN: 500005417
* VIAF: 95713945
* WorldCat: lccn-no2009186364

 |
**אוברטו הראשון, מרקיז מילאנו** (באיטלקית: **Oberto I d'Este**;‏ 912 – 975) היה מרקיז מילאנו בין השנים 951–975 ופלטין של איטליה.

ביוגרפיה
--------

אוברטו נולד בשנת 912 לאדלברטו, מרקיז איטליה. בשנת 951 מסר ברנגר השני, מלך איטליה, לאוברטו את השטחים מדרום לנהר הפו, ואוברטו חילק אותם לשלוש מרקיזויות. בשנת 960 הסתכסך אוברטו עם ברנגר השני, ובעקבות כך ברח לגרמניה. בשנת 962 פנה האפיפיור יוחנן השנים עשר לאוטו הראשון, מלך גרמניה, שיבוא לסייע לו כנגד ברנגר השני, ואכן אוטו פלש לאיטליה, והחזיר את אוברטו לשלטונו.

בשנת 975 מת אוברטו, ובניו אדלברטו הראשון, מרקיז מילאנו ואוברטו השני, מרקיז מילאנו ירשו את נחלותיו. מצאצאיו יצאו בית אסטה ובית ולף, שממנו יצא בית הנובר.

משפחתו
------

אוברטו התחתן עם גוליה די בוניפאציו, ממנה נולדו לו 7 ילדים:

* אדלברטו הראשון, מרקיז מילאנו
* אדלברטו
* אוברטו השני, מרקיז מילאנו
* אנסלמו
* ג'וליילמו, מרקיז קורטונה
* ברטה
* אוברטו אוביצו

קישורים חיצוניים
----------------

* היסטוריה של בית אוברטנגי(הקישור אינו פעיל) (באיטלקית) (הקישור אינו פעיל, אוגוסט 2019)
* אוברטו הראשון, מרקיז מילאנו, באתר אנציקלופדיה בריטניקה (באנגלית)

  


|  |
| --- |
| **אוברטו הראשון, מרקיז מילאנו**  בית אסטה  נולד:912 מת:975 |
| **הקמה חדשה** | **מרקיזות מילאנו  951–975** | **אדלברטו הראשון  אוברטו השני** |
"**הכלה היהודייה**" (בהולנדית: **Het Joodse bruidje**) הוא כינויו של ציור שמן על בד מאת הצייר ההולנדי רמברנדט ואן ריין, משנת 1666. הציור, שאורכו 166.5 ס"מ ורוחבו 121.5 ס"מ, מוצג כיום ב"רייקסמוזיאום" שבאמסטרדם, הולנד.

שם הציור
--------

הציור קיבל את שמו הנוכחי בתחילת המאה ה-19 על ידי אוצר אמנות הולנדי אשר זיהה את הדמויות המתוארות כיהודיות. זיהוי זה נעשה על סמך מנהג יהודי לפיו האב מעניק לבתו שרשרת ביום נישואיה. פרשנות זו אינה מקובלת כיום על ידי המחקר, אולם לא נמצאה פרשנות חלופית למתואר. בין הפרשנים השונים היו אשר ניסו לראות בדמויות את טיטוס, בנו של רמברנדט וכלתו, של המשורר ההולנדי מיגל דה בריוס (Miguel de Barrios) וכן דמויות השאובות מתיאורי התנ"ך, כגון אברהם ורבקה, בעז ורות. מבין פרשנויות דתיות אלו המקובלת ביותר היא זו הטוענת כי אלו הן דמויות יצחק ורבקה, המתוארות לפי ספר בראשית, פרק כ"ו לאחר שרבקה עונדת את התכשיטים הרבים אותם יצחק העניק לה בפגישתם הראשונה. בין יצירותיו של רמברנדט אף קיים רישום בשם זה.

תיאור התמונה
------------

הקומפוזיציה של הציור היא פשוטה באופן יחסי. קיימות עדויות כי רמברנדט תכנן מערך מורכב יותר, אולם חתימתו בשוליו השמאליים של הבד מעידה כי גודלו של הבד דומה, כנראה, לגודלו המקורי. ברקע קיימים מרמזים לחלל גדול, אולם הוא אינו ברור ומשמש בעיקר להדגשת שתי הדמויות. האישה לובשת שמלה אדמדמה ואילו הגבר לבוש בבגד ובשכמייה בצבע צהוב-חרדל. ידיהן של הדמויות נמצאות במערך מורכב המרמז על קשר רגשי ביניהן. הדמויות אינן מביטות זו אל זו, אלא משפילות מעט את מבטיהן. לעומת האישה הניצבת אל מול הצופה, גופו של הגבר נמצא מעט באקצרה, כך שנוצר עומק פרספקטיבי בציור.

קישורים חיצוניים
----------------

ויקישיתוף מדיה וקבצים בנושא **הכלה היהודייה** בוויקישיתוף
* הכלה היהודייה באתר Google Art Project
* אתר למנויים בלבד רות אלמוג, ההצגה הטובה ביותר בעולם, באתר הארץ, 31 באוקטובר 2014
* נעמי סמואל, האם 'הכלה היהודייה' הייתה באמת יהודייה?, באתר סגולה

הערות שוליים
------------

1. ↑  ראו: "הכלה היהודייה" באתר הרייקסמוזיאום.

| רמברנדט |
| --- |
| יצירותיו | אחשוורוש והמן במשתה אסתר • אישה צעירה במסגרת תמונה • אנדרומדה כבולה אל הסלעים • ארטמיסיה • אריסטו מתבונן בפרוטומה של הומרוס • בת שבע במקלחת • דיוקן עצמי בגיל 63 • דנאה • הוועד של אגודת הדרייפרים • הכלה היהודייה • המלומד מעל דוכן הדרשות • חטיפת אירופה • יעקב מברך את בני יוסף • ירמיהו מבכה את חורבן ירושלים • משה שובר את לוחות הברית • משמר הלילה • משתה בלשאצר • סערה בים כנרת • סקילתו של סטפנוס הקדוש • עקדת יצחק • פטרוס הקדוש בכלא • שובו של הבן האובד • שיעור האנטומיה של ד"ר טולפ |  |
| ראו גם | בארוק • מאוריצהאוס • מוזיאון בית רמברנדט • רייקסמוזיאום |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007596935305171
* GND: 4119978-9
* LCCN: nr2007005810
* RKDimages ID: 3068
* VIAF: 178565084
* WorldCat (עם VIAF): 178565084

 |
אין לבלבל עם אין לבלבל ערך זה עם הערך "לוזיטניה".

אין לבלבל עם אין לבלבל ערך זה עם הערך "לואיזיאנה".

**לוזיאניה** (בפורטוגזית: **Luziânia**) היא עיר במדינת גויאס שבברזיל. העיר מרוחקת כ-68 קילומטרים מבירת ברזיל, ברזיליה. גובהה של העיר הוא 930 מטרים ושטחה 3,961 קמ"ר. העיר נוסדה ב-13 בדצמבר 1746.

דמוגרפיה
--------

אוכלוסייה לפי שנים| שנה | אוכלוסייה |
| --- | --- |
| 1980 | 92,817 |
| 1996 | 246,000 |
| 2010 | 174,531 |
| 2020 | 211,508 |

לפי מפקד האוכלוסין שנערך ב-2020, מספר התושבים בעיר הוא 174,531. העיר ממוקמת במקום ה-155 מתוך 5,570 ערים בגודל האוכלוסייה בברזיל, ובמקום החמישי מתוך 246 במדינה גויאס. באזור הכפרי של העיר מתגוררים כ-20,000 תושבים. בשנת 1996 גדלה האוכלוסייה של העיר בפי יותר מ-250%, אך האוכלוסייה הצטמצמה לאחר שהוקמו ערים וכפרים חדשים והעיר התפצלה.

### צפיפות אוכלוסייה

בשנת 2010, צפיפות האוכלוסייה של העיר הייתה 44.06 נפשות לקמ"ר, לעומת שנת 2007, שאז צפיפות האוכלוסייה הייתה 49.49 נפשות לקמ"ר.

בריאות
------

נכון לשנת 2000, יש בעיר 2 בתי חולים. אחוזי תמותת התינוקות החלו לרדת: ב-2000, אחוז תמותת התינוקות היה 2.1%, ואילו ב-2017, אחוז התמותה עמד על 1.06%.

חינוך
-----

נכון ל-2018, יש בעיר 95 בתי ספר יסודיים ו-35 בתי ספר תיכון. נכון ל-2010, אחוז הרשומים ללימודים בעיר בין הגילאים 6–14, עומד על 97%, מה שמראה שיפור ניכר, שבשנת 2000 אחוז הרשומים עמד 89.2%. העיר ממוקמת במקום ה-176 מתוך 246 הערים במדינת גויאס מבחינת תמותת תינוקות, ובמקום ה-3,641 מתוך 5,570 הערים בברזיל.

כלכלה
-----

המקור העיקרי לכלכלתה של העיר מגיע מחקלאות, ובעיקר משעועית, אורז, כותנה, פסיפלורה, תירס ופולי סויה. עוד משפיע עיקרי על הכלכלה הוא גידול בקר וגם סחר באבנים יקרות ויהלומים. נכון ל-2015, 56.3% מהכנסותיה של העיר הן ממקורות חיצוניים.

קישורים חיצוניים
----------------

ויקישיתוף מדיה וקבצים בנושא **לוזיאניה** בוויקישיתוף
* 

* אתר האינטרנט הרשמי של לוזיאניה

הערות שוליים
------------

1. 1 2 3 4 5 6  מידע על העיר, באתר cidades.ibge.gov.br

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555026805171
* LCCN: n81105618
* VIAF: 157118413
* WorldCat (עם VIAF): 157118413

 |
**אסטורוי** (בפארואזית: **Eysturoy** - הגייה: 'estroi, בדנית: Østerø -- הגייה: 'österö; משמעות השם: "האי המזרחי") הוא אחד מאיי פארו הנמצא בצפון האוקיינוס האטלנטי.

גאוגרפיה ואוכלוסין
------------------

שטחו של האי 286.3 קמ"ר ומתגוררים בו 10,586 תושבים.
פני האי הרריים וטרשיים. באי 66 פסגות הרים, ונמצא בו הגבוה בהרי האיים - סלאטאראטינדור וההר השני בגובהו קרופטלי.

האי מופרד מהאי הראשי של איי פארו - סטריימוי במצר ים.

הערים העיקריות באי הן פוגלאפיורור בצפון האי, והעיירות רונביק ונס בדרום האי.

תחבורה
------

האי מחובר עם האי סטריימוי באמצעות גשר. ניתן להגיע מהאי לבירה טורסהאבן באמצעות מעבורת.

אתרים בעלי עניין
----------------

בכפר גוטה ישנו מוזיאון היסטורי, ובפוגלפיורו נמצאים הואמאקלדה (varmakelda ) - מעיינות חמים וולקניים. בצפון האי מצויים עמודי בזלת המכונים ריסין אוג קלינגין (Risin og Kellingin).

קישורים חיצוניים
----------------

ויקישיתוף מדיה וקבצים בנושא **אסטורוי** בוויקישיתוף
מפת אסטורוי

| איי פארו |
| --- |
| 

|  |  |
| --- | --- |
| אסטורוי • בורד'וי • הסטור • ואוגר • ויד'וי • פוגלוי • קאלסוי • קולטור • קונוי • ליטלה דימון • מייקינס • נולסוי • סאנדוי • סוד'ורוי • סוינוי • סטורה דימון • סטריימוי • סקובוי | מפת איי פארו |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315136715
* WorldCat (עם VIAF): 315136715

 |
**היידודורוג** (בהונגרית: **Hajdúdorog** (מידע • עזרה); מכונה **דאראג** בהגיה החסידית) היא עיר בצפון מזרח הונגריה, כ-40 ק"מ מצפון לדברצן.

היסטוריה
--------

ממצאים מהאזור מתקופת האבן מעידים על אזור עשיר בציד ובדגה. ההצפות התכופות שפקדו את האזור עקב עליית פני נהר הטיסה לא הגיעו למקום היישוב עצמו, ולכן התאפשרה ההתיישבות במקום.

באזור נמצאו ממצאים מתקופת הברזל, וכן ממצאים המעידים על קיום אוכלוסייה סרמטית ורומית. האזור היה זירת קרבות בין אוכלוסייה גפידית ואווארית ולאחר מכן היה נתון לשליטת האימפריה הביזנטית. האזור מוזכר בספר גסטה הונגרורום מהמאה ה-12. האזכור הראשון בכתב של היישוב עצמו, היידודורוג, הוא משנת 1301.

במאה ה-17 השתייכה רוב אוכלוסיית העיר לכנסייה האורתודוקסית-יוונית, בניגוד ליתר יישובי הסביבה שרוב תושביהם השתייכו לכנסייה הפרוטסטנטית. במאות הבאות עמד היישוב תחת שליטת האימפריה הרוסית, וחיילים רוסים אף חנו ביישוב בעת המרד ההונגרי לעצמאות, במסגרת אביב העמים.

בשנת 1938 בוצעו חפירות ארכאולוגיות באזור, ובהן התגלו שרידי כנסייה מהמאה ה-10 או ה-11 וכן קברים שהקיפו אותה. בשנת 1990 בוצעו חפירות נוספות ובהן התגלו מבנים נוספים, מתקופת בית ארפאד, מהמאות ה-9 וה-10, בהם סדנת נפח.

אתרים בעלי חשיבות
-----------------

בעיר קתדרלה יוונית אורתודוקסית מהמאה ה-18, מבצר מהמאה ה-16 ומוזיאון לתולדות העיר. סביב העיר נמצאים מספר מעיינות מרפא שהוקמו במאה ה-19.

תעסוקה
------

ענפי התעסוקה העיקריים בהיידודורוג הם חקלאיים, בעיקר גפנים וגידול בקר. לאחר מלחמת העולם השנייה גבר השימוש במדבירים מלאכותיים ובדשנים מלאכותיים בחקלאות בעיר, ותנובת התוצרת החקלאית עלתה. ענפי החקלאות העיקריים בעיר הם חיטה, תירס, עגבניות, פפריקה, טבק וסלק סוכר. האזור עשיר בחיות בר, בהן צבאים, סנאים וארנבות, עשרות זני חיפושיות וכן בזני ציפורים שונים, בהן יונים, זרזירים, דרורי הבית, עורבים, חופמים, נצים, חנקנים שחורי-מצח, עפרונים, תוכים ועקבים, והקרקע עשירה בתולעי אדמה (שלשולים), המסייעים לפוריותה. העיר נמצאת במרחק כ-40 ק"מ מהפארק הלאומי הורטובאג', שהוכרז "אתר מורשת עולמית" של אונסק"ו.

קהילה יהודית
------------

בית הקברות היהודי בהיידודורוג
במאה ה-18 היו בהיידודורוג חיי קהילה יהודיים תוססים, כיהן אז כרבה של היידודורוג (בהגייה חסידית: דאראג) הרב שמואל פרנקל, תלמידו של רבי חיים מצאנז.

ב-1941 היו בהיידודורוג כ-300 יהודים מתוך כ-10,000 תושבים, והם השתייכו לקהילה האורתודוקסית. בשנת 1942 גויסו עשרות צעירים יהודים לשירות העבודה ורבים מהם נספו במסגרת שירותם. במרס 1944 כבש הצבא הגרמני את היידודורוג ובמאי הוקם גטו בעיר, בו נכלאו גם כמה עשרות יהודים מיישובי הסביבה. ביוני 1944 גורשו תושבי הגטו, חלקם למחנה שטרסהוף שבאוסטריה וחלקם לאושוויץ.

צורת שני לוחות הברית משיש שהיו על קיר בית המדרש הישן בעיר מלפני השואה השתמרו למזכרת בארכיון העירייה, והוענקו בתחילת שנות המאה ה-21 על ידי ראש העיר לאדמו"ר מדאראג בעת ביקורו בעיר.

קישורים חיצוניים
----------------

ויקישיתוף מדיה וקבצים בנושא **היידודורוג** בוויקישיתוף
* 

* אתר האינטרנט הרשמי של היידודורוג
* היידודורוג (Hajdúdorog), ב"אנציקלופדיה של הגטאות", באתר "יד ושם"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562290705171
* GND: 4302528-6
* LCCN: n86095369
* VIAF: 157189272
* WorldCat (עם VIAF): 157189272

 |
**אייל קורן** (נולד ב-7 באוגוסט 1963) הוא אמן לחימה ישראלי, מורה וראש השיטה של אמנות הלחימה - התנועה הספונטנית - וו ווי גונג פו (באנגלית: Wu Wei Gung Fu) בעולם .

ביוגרפיה
--------

קורן, גדל בשכונת גאולה שבירושלים. החל את אימוניו בגיל 12 בשיטת קראטה גוג'ו ריו, תחת הדרכתם של אלי כהן ואיתן פרחי.

בגיל 14 החל להתאמן בשיטת קונג פו שאולין חמש החיות תחת הדרכתו של מייק גלר. בעל חגורה שחורה בשיטה זו.

את שירותו הצבאי בצה"ל עשה ביחידת עורב.

הוא אב לשניים ומתגורר ברמת גן.

וו ווי גונג פו
--------------

קורן התוודע לאמנות הלחימה וו ווי גונג פו הודות למתאמן אמריקאי בשיטה שפגש בישראל לפני שירותו הצבאי. בשנת 1985, לאחר שחרורו מצה"ל, נסע לדאלאס, טקסס, כדי ללמוד את האומנות תחת מייסדה, פרופ' ג'וזף קאולס, שהיה תלמידו של ברוס לי.

בשלהי שנת 1985, לאחר כשנתיים של אימונים בארצות הברית, קורן שב לישראל ופתח כיתה ראשונה לוו ווי גונג פו. בעשור שלאחר מכן נהג לטוס לטקסס לכמה חודשים בכל שנה, שם המשיך באימונים תחת פרופ' קאולס.

את תלמידיו הראשונים בישראל אימן קורן במרתף בבית הוריו, בשכונת רמות אשכול בירושלים. לאחר מכן עבר ללמד ביד-המורה, ומאוחר יותר העביר את האימונים לאולם בית הספר רנה קאסן בירושלים.

בשנת 2004 פתח קורן בית ספר גם בתל אביב.

ראשות השיטה
-----------

בשנת 2006 פרש פרופ' קאולס מתפקידו כראש השיטה, והעניק את התואר לקורן, שהיה אז בעל חגורה שחורה סאג' 9.

עם ראשות השיטה קיבל קורן גם את החגורה האדומה ואת התואר סי-ג'ו, השמורים לראש השיטה.

דרגות ותארים
------------

* בשנת 1986 קיבל קורן מפרופ' ג'וזף קאולס תואר צ'אנג-סי (אחראי על אזור או מדינה מטעם ראש השיטה), ומונה לנציגה של השיטה בישראל ובאירופה.
* חבר בהתאחדות החגורות השחורות של ארצות הברית.
* חבר בארגון ג'יט קון דו העולמי.
* בוגר בית הספר למאמנים של מכון וינגייט.

קישורים חיצוניים
----------------

* אייל קורן באתר התנועה הספונטית
* אייל קורן בכתבה בחדשות ערוץ 10
* אייל קורן באתר העולמי של התנועה הספונטנית
* כתבה בעיתון הארץ משנת 2004
* וו ווי גונג פו - כתבה באתר וואלה
* כתבה בעיתון ירושלים משנת 2000

הערות שוליים
------------

1. ↑  Paul Bax, **Descendents of the dragon: The second generation of Jeet Kund Do and beyond**, Denver, Colorado: Outskirts Press inc, 2007, עמ' 129-135
2. ↑  Paul Bax, **Disciples of the dragon: Reflections from the students of Bruce Lee**, Denver, Colorado: Outskirts Press inc, 2008, עמ' 63-74
3. ↑  האתר של מייסד השיטה פרופ' ג'וזף קאולס ז"ל, Si-Jo Eyal Koren
**לוח העתקה** או **לוח עריכה** (לעיתים מכונה **לוח גזירים**, באנגלית: **Clipboard**) הוא חלק בזיכרון המחשב בו מאוחסנים נתונים באופן זמני. לוח העריכה מאפשר למשתמשים להעביר ("לגזור") או להעתיק מידע (טקסט, תמונה, קובץ ועוד) מתוכנית אחת הפועלת במחשב באותה עת לתוכנית אחרת הפועלת בו (וכן מתוכנית אל עצמה), או מתיקייה אחת לתיקייה אחרת (להעביר למיקום שונה במערכת הקבצים). לוח העריכה עשוי להיות מיושם על ידי מערכת ההפעלה עצמה, או על ידי יישום עצמאי. כמו שאר המידע המאוחסן בזיכרון המחשב, המידע המאוחסן בלוח העריכה מתנדף עם כיבוי המחשב או אתחולו.

לרוב, לוח העריכה מסוגל להכיל רק פיסת מידע אחת בכל עת והעתקה של פיסת מידע חדשה אל הלוח תסיר באופן אוטומטי את פיסת המידע אשר הייתה שם קודם. "הדבקה" (העתקה מהלוח) של מידע לתוך תוכנה או תיקייה לא תסיר את המידע מהלוח. תוכנות מודרניות כגון מיקרוסופט אופיס מרחיבות על יכולותיו של לוח העריכה הקיים במערכת ומאפשרות לטפל במספר פיסות מידע במקביל.

הלוח במערכת ההפעלה Microsoft Windows
------------------------------------

ברוב התוכנות הגישה ללוח העריכה נעשית דרך תפריט "עריכה" או "Edit", שבדרך כלל מופיעת בו לפחות שלוש אפשרויות – **גזור, העתק והדבק**:

* **גזור** או **Cut** – מעתיק את פיסת המידע שנבחרה אל לוח העריכה **ומסיר** אותה מהמיקום המקורי. בדרך כלל זמין גם בקיצור המקלדת Ctrl + X.
* **העתק** או **Copy** – מעתיק את פיסת המידע שנבחרה אל לוח העריכה. בדרך כלל זמין גם בקיצור המקלדת Ctrl + C.
* **הדבק** או **Paste** – מעתיק את המידע הקיים בלוח העריכה לתוך המיקום הנבחר הנוכחי. בדרך כלל זמין גם בקיצור המקלדת Ctrl + V.
* Win+V - הצגת הפריטים השמורים בClipboard.

קישורים חיצוניים
----------------

ויקישיתוף מדיה וקבצים בנושא **לוח העתקה** בוויקישיתוף

הערות שוליים
------------

1. ↑  לוּחַ גְּזִירִים, במילון מונחי האקדמיה ללשון העברית, אתר האקדמיה ללשון העברית
**אותליה קרומוול** (באנגלית: **Otelia Cromwell**;‏ 8 באפריל 1874 – 25 באפריל 1972) הייתה חוקרת מפורסמת ופרופסור לשפה וספרות אנגלית במכללת המורים מיינר (אנ'), מכללה לנשים אפרו-אמריקאיות. היא הייתה האפרו-אמריקאית הראשונה שסיימה את לימודיה במכללת סמית', וקיבלה תואר ראשון בלימודי קלאסיקה בשנת 1900. מאוחר יותר היא קיבלה תואר שני באוניברסיטת קולומביה בשנת 1910 ותואר דוקטור באנגלית מאוניברסיטת ייל בשנת 1926. בכך היא הפכה לאישה האפרו-אמריקאית הראשונה שזכתה לתואר דוקטור בייל.

ביוגרפיה
--------

קרומוול נולדה ב-8 באפריל 1874, בוושינגטון די.סי, ארצות הברית לאמה לוסי מקגין ולאביה ג'ון ווסלי קרומוול (אנ') שהיה מורה, עורך דין, עיתונאי, היסטוריון ופעיל זכויות אזרח (1846–1927)

היא הייתה הבכורה מבין שישה ילדים. אמה מתה כשהייתה בת 12, מה שהותיר אותה אחראית על חמשת אחיה הקטנים.

השכלה
-----

לאחר שסיימה את לימודיה ב-Miner Normal School[דרוש תעתוק] (הידוע גם כ-Normal School for Colored Girls), לימדה קרומוול בבתי ספר בוושינגטון די סי במשך מספר שנים, עד שהחלה ללמוד באוניברסיטת הווארד. ב-1898 היא עברה למכללת סמית', וסיימה את לימודיה ב-1900. באותה תקופה היו רק עוד שני סטודנטים שחורים במכללה, הלן מריה צ'סנוט ואחותה אתל צ'סנוט, ששתיהן סיימו שנה לאחר מכן. היא קיבלה תואר שני מאוניברסיטת קולומביה בניו יורק לאחר שהשתתפה במפגשי קיץ. היא זכתה במלגה אקדמית וקיבלה את הדוקטורט שלה באנגלית מאוניברסיטת ייל ב-1926.

קריירה
------

קרומוול לימדה בבתי הספר הציבוריים המופרדים של וושינגטון במשך כמה שנים לפני שחידשה את השכלתה הגבוהה. היא לימדה אנגלית, גרמנית ולטינית בבית הספר התיכון M Street ובבית הספר להכשרה ידנית של ארמסטרונג.

עבודת הדוקטורט שלה, "תומאס הייווד, דרמטיסט: מחקר בדרמה אליזבתנית של חיי היומיום", פורסמה בהוצאת אוניברסיטת ייל ב-1928.

לאחר ייל, הפכה קרומוול לפרופסור לשפה וספרות אנגלית במכללת מינר, ולאחר מכן הפכה לראש המחלקה לספרות במכללה, היא לימדה שם עד פרישתה ב-1944.

במהלך הקריירה האקדמית שלה, פעלה קרומוול לקידום העניין של זכויות האזרח ושוויון גזעי ומגדרי.

עם פרישתה ב-1944, קרומוול החלה במה שעתיד להיות עבודתה המדעית העיקרית, "חייה של לוקרטיה מוט" (הוצאת אוניברסיטת הרווארד, 1958).

בנוסף ערכה קרומוול את הספר Readings from Negro Authors, אנתולוגיה מוקדמת של תרומות ספרותיות אפרו-אמריקאיות.

חיים אישיים
-----------

קרומוול הייתה דודתה של אדלייד מ. קרומוול (אנ') סוציולוגית והיסטוריונית שהייתה המדריכה האפרו-אמריקאית הראשונה במכללת סמית'.

היא מתה בבית משפחתה בשנת 1972 בגיל 98.

הוקרה
-----

* בשנת 1950, מכללת סמית' העניקה לקרומוול תואר דוקטור לשם כבוד
* אקדמיית קרומוול, בית ספר תיכון פרטי בוושינגטון הבירה, נקרא על שמם של אוטליה ואחיה ג'ון על ידי מייסדו, רובי וודסון בשנת 1972. הוא הוקם כדי לספק השכלה הכנה לקולג' לסטודנטים בעלי פוטנציאל גבוה מכל רקע החברתי והכלכלי. האקדמיה פתחה את שעריה בנספח החינוכי של Peoples Congregational Church. בית הספר סגר את שעריו ב-1985.
* בשנת 1989, מכללת סמית' החלה את המסורת של חגיגת יום אוטליה קרומוול בכל נובמבר. השיעורים יבוטלו כדי לדון בגזע ובגיוון.

הערות שוליים
------------

1. ↑  Otelia Cromwell Biography and Bibliography | Women Faculty Forum, wff.yale.edu

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3523 8984
* LCCN: n96046085
* NTA: 135599946
* SNAC: w6df7drh
* SUDOC: 118024906
* VIAF: 23862846
* WorldCat: lccn-n96046085

 |
**רוברט ברוקס בראון** (באנגלית: **Robert Brooks Brown**; נולד ב-14 באפריל 1959) הוא קצין בדימוס בדרגת גנרל. שירת כמפקד כוחות צבא ארצות הברית בפיקוד האוקיינוס השקט.

ביוגרפיה
--------

בראון גדל בגרוס פוינט וודס שבמישיגן והצטיין בנעוריו בענפי ספורט שונים. למד באקדמיה הצבאית של ארצות הברית בה היה חבר בנבחרת הכדורסל של המוסד, ב-1981 סיים תואר ראשון והתגייס לצבא ארצות הברית. 

שירת כמפקד מחלקת חי"ר ממוכן וסגן מפקד פלוגה בבסיס פורט קרסון בקולורדו. פיקד על פלוגה בגדוד הרביעי של רגימנט החי"ר העשירי בדיוויזיית החי"ר הרביעית. לאחר קורס קציני שריון מתקדם ולימודי תואר שני מילא תפקידי הדרכה. ב-1992 הוצב בהוואי שימש קצין תכנון וסגן קצין מבצעים במפקדת כוחות הצבא של פיקוד האוקיינוס השקט. שימש סגן מפקד הגדוד הראשון בחטיבה 21 של דיוויזיית הרגלים ה-25 ובמסגרת זו השתתף בכוח ההתערבות הצבאית בהאיטי (אנ') לאחר ההפיכה הצבאית במדינה. שירת בענף חי"ר בפיקוד כוח האדם של הצבא, כעוזר לסגן ראש מטה צבא ארצות הברית ובמחלקת התכנון במטה הצבא.

בשנים 1998–2000 פיקד על גדוד חי"ר ממוכן - הגדוד השני בחטיבת הפרשים החמישית של דיוויזיית הפרשים הראשונה, ונשלח עמו לבוסניה כחלק מכוח הייצוב הרב-לאומי. 

ב-2002 מונה למפקד חטיבה 1 דיוויזיית הרגלים ה-25 ובשנים 2004–2005 פיקד עליה במלחמת עיראק. בתפקידו הבא שירת כעוזר למפקד כוחות הצבא בפיקוד האוקיינוס השקט. 

ב-2008 הוצב פעם נוספת בעיראק הפעם כסגן מפקד דיוויזיית הרגלים ה-25. ב-2010 מונה לראש מטה מפקד כוחות הצבא בפיקוד אירופה ונאט"ו. בתפקידו הבא שירת כמפקד המרכז למצוינות בתמרון בפורט בנינג המשתייך לפיקוד האימונים וההדרכה. ביולי 2012 מונה למפקד קורפוס I ולמפקד בסיס הכוחות המשולבים לואיס-מקורד במדינת וושינגטון. בפברואר 2014 מונה למפקד מרכז האימונים המשולב וסגן מפקד פיקוד האימונים וההדרכה. 

באפריל 2016 קודם לדרגת גנרל ומונה למפקד כוחות צבא ארצות הברית בפיקוד האוקיינוס השקט. הוא שירת בתפקיד עד פרישתו בנובמבר 2019.

בראון בעל תואר שני בטכנולוגיית הוראה מאוניברסיטת וירג'יניה, תואר שני לימודי ביטחון לאומי ואסטרטגיה צבאית מהמכללה הלאומית למלחמה. נשוי לפטי ואב לשלוש בנות.

קישורים חיצוניים
----------------

ויקישיתוף מדיה וקבצים בנושא **רוברט בראון** בוויקישיתוף
* ביוגרפיה באתר צבא ארצות הברית
* Commander, U.S. Army Combined Arms Center: Who Is Robert Brown?
* Get to know: Lieutenant General Robert Brooks Brown, ‏nwguardian.com‏, 5 ביולי 2012
**מרינה 101** הוא גורד שחקים בעל 101 קומות (+6 קומות תת-קרקעיות) המתנשא לגובה של 426.5 מטר (1,399 רגל) וממוקם במרינה של העיר דובאי שבאיחוד האמירויות ערביות. בתחילת העבודה על המבנה תוכנן סיומו לשנת 2012 אך בנייתו הסתיימה רק בשנת 2015 והוא נפתח לציבור בשנת 2016. בספטמבר 2014 הושלמו 80% מהעבודות על המגדל. המגדל עוצב על ידי הלשכה הלאומית להנדסה ונבנה על ידי החברה הטורקית, TAV בנייה. בניית המגדל החלה בשנת 2007.

33 הקומות התחתונות של המגדל מכילות מלון חמישה כוכבים בשם מלון הארד רוק אשר כולל 281 חדרים. 66 הקומות הבאות (קומות 34–100) מכילות דירות מגורים. חוץ מ-5 המסעדות והמלון, ישנם במגדל גם 252 דירות של חדר שינה אחד, 204 של שניים ו-42 של שלושה חדרי שינה בנוסף ל-6 פנטהאוזים דופלקס אשר ממוקמים בקומות 97–100. הקומה ה-101 במגדל כוללת מועדון, מסעדה וחנות רוק. בשנת 2015 הגיע המגדל לגובהו המקסימלי. המגדל משתרע על שטח של 120,706 מטרים רבועים וכולל 29 מעליות ו-677 מקומות חנייה.

ראו גם
------

* גורדי השחקים הגבוהים בעולם
* בורג' ח'ליפה
* מגדל הנסיכה
* מרינה 23

קישורים חיצוניים
----------------

ויקישיתוף מדיה וקבצים בנושא **מרינה 101** בוויקישיתוף
* 

* אתר האינטרנט הרשמי של מרינה 101

מרינה 101 לעומת מגדלים גבוהים אחרים באסיה.

הערות שוליים
------------

1. ↑
2. ↑
3. ↑
4. ↑
5. ↑